CELEX: 22017D1026
Language: lt
Date: 1446163200000
Title: 2015 m. spalio 30 d. EEE jungtinio komiteto sprendimas Nr. 237/2015, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2017/1026]

22.6.2017   
               
               
                  LT
               
               
                  Europos Sąjungos oficialusis leidinys
               
               
                  L 161/6
               
            EEE JUNGTINIO KOMITETO SPRENDIMAS
      Nr. 237/2015
      2015 m. spalio 30 d.
      kuriuo iš dalies keičiamas EEE susitarimo I priedas (Veterinarijos ir fitosanitarijos klausimai) [2017/1026]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2015 m. gegužės 6 d. Komisijos reglamentas (ES) 2015/728, kuriuo iš dalies keičiama Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, V priede pateikta nurodytos pavojingos medžiagos apibrėžtis (1);
               
            
                  (2)
               
               
                  į EEE susitarimą turi būti įtrauktas 2015 m. liepos 15 d. Komisijos reglamentas (ES) 2015/1162, kuriuo iš dalies keičiamas Europos Parlamento ir Tarybos reglamento (EB) Nr. 999/2001, nustatančio tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles, V priedas (2);
               
            
                  (3)
               
               
                  šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus. Su minėtais klausimais susiję teisės aktai netaikomi Islandijai, kaip nurodyta EEE susitarimo I priedo I skyriaus įvadinės dalies 2 dalyje;
               
            
                  (4)
               
               
                  EEE jungtinio komiteto sprendimu Nr. 167/2014 (3) į EEE susitarimą įtrauktas Komisijos įgyvendinimo sprendimas 2013/503/ES (4) susijęs su gyvais gyvūnais, išskyrus žuvis ir akvakultūros gyvūnus. Todėl reikėtų nurodyti, kad Įgyvendinimo sprendimas 2013/503/ES netaikomas Islandijai;
               
            
                  (5)
               
               
                  šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo I priedo sektorinėse adaptacijose. Todėl šis sprendimas netaikomas Lichtenšteinui;
               
            
                  (6)
               
               
                  todėl EEE susitarimo I priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo I priedo I skyrius iš dalies keičiamas taip:
      
                  1.
               
               
                  7.1 dalies 12 punktas (Europos Parlamento ir Tarybos reglamentas (EB) Nr. 999/2001) papildomas šiomis įtraukomis:
                  
                              „—
                           
                           
                              
                                 32015 R 0728: 2015 m. gegužės 6 d. Komisijos reglamentas (ES) 2015/728 (OL L 116, 2015 5 7, p. 1),
                           
                        
                              —
                           
                           
                              
                                 32015 R 1162: 2015 m. liepos 15 d. Komisijos reglamentas (ES) 2015/1162 (OL L 188, 2015 7 16, p. 3).“
                           
                        
            
                  2.
               
               
                  7.2 dalies 59 punktas (Komisijos įgyvendinimo sprendimas 2013/503/ES) papildomas taip:
                  „Šis aktas netaikomas Islandijai.“
               
            2 straipsnis
      
         Europos Sąjungos oficialiojo leidinio EEE priede skelbtini reglamentų (ES) 2015/728 ir (ES) 2015/1162 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja 2015 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. spalio 30 d.
         
            
               EEE jungtinio komiteto vardu
            
            
               Pirmininkė
            
            Oda SLETNES
         
      
      
         (1)  OL L 116, 2015 5 7, p. 1.
      
         (2)  OL L 188, 2015 7 16, p. 3.
      
         (3)  OL L 202, 2015 7 30, p. 12.
      
         (4)  OL L 273, 2013 10 15, p. 38.
      
         (*1)  Konstitucinių reikalavimų nenurodyta.